Akademie kom eerste by Laerskool Bakenkop | Netwerk24
Akademie kom eerste by Laerskool Bakenkop
Akademie is die topprioriteit by die Laerskool Bakenkop vir die 1 090 leerlinge.
In die intersenfase (gr. 4 tot gr. 7) word die top-10 “Einsteins”, wat erkenning gee aan ons leerlinge wat akademies presteer, kwartaalliks bekend gemaak. In die junior fase begin ons in 2018 met die gr. 1-leerlinge om ’n derde taal te leer, naamlik Sepedi. Ons bied “klein klas”-wiskundeklasse aan in die intersenfase om seker te maak ons help elke kind. Tegnologie van hoogstaande gehalte soos ons interaktiewe witborde help ons voor bly.
Bakies het ’n pa-en-dogter-afspraak-aand gehou. Die pa’s moes hul dogters uitvra en is op ’n rooi tapyt ontvang. Monica Swart het die aand saam met haar pa, Leon, geniet.
Dit is tradisie by die Laerskool Bakenkop dat elke nuwe gr. 1-leerling sy of haar kersie aansteek, wat simbolies daarvan is dat hul liggie vir die volgende sewe jaar gaan brand. Lana van Schalkwyk was baie trots om haar kersie aan te steek. Sy is ook as Mej. Bakie Tiny 2018 gekroon.
Ons neem deel aan verskeie wiskunde- en wetenskapolimpiades en talle leerlinge dring jaarliks deur na distriksvlak vir vakgerigte kompetisies. Conrad Swart in gr. 4 het die wiskunde-olimpiade van Tshwane-Suid gewen en na distriksvlak deurgedring.
Jennifer van der Sandt in gr. 3 is een van die topvyf leerlinge van die Mental Maths-kompetisie van Tshwane-Suid.
Zea Truter, ook in gr. 3, is die wenner van die “Life Skills Celebration” van Tshwane-Suid.
Ons het ons eie ABC-liedjie waarop ons rap om die leerlinge van die ABC te leer. Ons spog ook met ons wiskundetrappe by die junior blok waar leerlinge stap vir stap somme leer.
Die Laerskool Bakenkop spog met wiskundetrappe by die junior blok waar leerlinge stap vir stap somme leer.
Meer oor: Akademie | Fokus Op Skole